Халыҡ-ара эсперанто музейы

Халыҡ-ара эсперанто музейы — Австрия милли китапханаһының эсперанто теле музейы. Венала урынлашҡан. 1927 йылда музейға нигеҙ һалынған; Уго Штайнер беренсе ойоштороусы була. 1928 йылда музей Австрия императорҙарының элекке резиденцияһында Австрия милли китапханаһы составында булған Хофбург һарайында урынлаша. 1929 йылдың авгусында музейҙы асыу тантанаһы үтә. Был сарала Лидия Заменһоф, Уго Штайнер, Юлия Исбрюкер, Одо Буйвид һәм Австрия президенты Вильгельм Миклас ҡатнаша.. 1938 йылдың мартында Гестапо тарафынан музей ябыла. 1947 йылда музей яңынан асыла. 2005 йылда музей коллекцияһы Пале-Моллард-Клариға күсерелә. Музей коллекцияларында яҡынса 35 000 том, 3700 ваҡытлы баҫма, 3500 музей экспонаттары, 10 000 ҡулъяҙма, 22 000 фотоһүрәт, 1500 плакат, 40 000 листовка һәм брошюра бар. Шулай уҡ онлайн режимда музей экспонаттарын эҙләү өсөн электрон каталог бар Әҙәбиәт Köstner, Christina Glück im Unglück. Das Esperantomuseum an der Nationalbibliothek Wien 1938-1945 (нем.) // Language Problems & Language Planning : журнал. — 2005. — № 2. — С. 177—186. Mayer, Herbert. Wachgeküsst. Das Esperantomuseum // Change! Zukunft gestalten. Festschrift für Johanna Rachinger / Christian Gastgeber, Bettina Kann, Elena Sonnleitner, Margot Werner (eld.). — Wien: Phoibos-Verlag, 2009. — С. 71—74. Steiner, Hugo. Katalogo pri la kolektoj de Internacia Esperanto-Muzeo en Wien. Parto I.: Sistema Katalogo pri la Esperanto-presaĵoj laŭ la Internacia Dekuma Klasifiko. — Wien: Internacia Esperanto-Muzeo en Wien, 1957. Tuider, Bernhard. La Kolekto por Planlingvoj kaj Esperantomuzeo de la Aŭstria Nacia Biblioteko. Historio kaj evoluo, havaĵoj kaj projektoj // Arkivoj kaj bibliotekoj – kiel protekti kaj konservi nian heredaĵon / Katarína Novotničková (red.). — Partizánske: Espero, 2015. — С. 59—67. Шулай уҡ ҡарағыҙ Эсперанто-китапхана Иҫкәрмә